CKP เปิดกำไร Q3 โต 18% ทะลุ 1.4 พันลบ. รับรายได้ขายไฟพุ่ง
CKP เปิดกำไรไตรมาส 3/65 โต 18% ทะลุ 1.4 พันลบ. จากปีก่อนกำไร 1.23 พันลบ. รับรายได้ขายไฟพุ่ง ส่วนงวด 9 เดือนกำไร 2.36 พันลบ. โต 15% จากปีก่อนกำไ 2.06 พันลบ.
CKP เปิดกำไรไตรมาส 3/65 โต 18% ทะลุ 1.4 พันลบ. รับรายได้ขายไฟพุ่ง ส่วนงวด 9 เดือนกำไร 2.36 พันลบ. โต 15%
11 พ.ย. 2565

บริษัท ซีเค พาวเวอร์ จำกัด (มหาชน) หรือ CKP รานงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

โดยโดยสาเหตุหลักของการเติบโตมาจากการรับรู้ส่วนแบ่งกำไรจากเงินลงทุนในบริษัท ไซยะบุรี พาวเวอร์ จำกัด (XPCL) เพิ่มขึ้นเมื่อเทียบจากปีก่อน จากปริมาณน้ำไหลผ่านโรงไฟฟ้าเฉลี่ยที่มากกว่าช่วงเดียวกันของปีก่อน สุทธิกับต้นทุนค่าเชื้อเพลิงของโรงไฟฟ้าบางปะอิน โคเจนเนอเรชั่น (BIC) ที่สูงขึ้นเมื่อเทียบกับช่วงเดียวกันของปีก่อนตามสถานการณ์ราคาในตลาดโลก
ทั้งนี้บริษัทฯ รายได้รวมไตรมาส 3 และงวด 9 เดือนปี 2565 เพิ่มขึ้นร้อยละ 39.3 และ 26 เมื่อเทียบจากปีก่อน ตามลำดับ โดยมีสาเหตุหลักมาจากรายได้จากการขายไฟฟ้าและไอน้ำของ BIC ในไตรมาส 3 และงวด 9 เดือนปี 2565 เพิ่มขึ้นร้อยละ 66 และ 55.2 เมื่อเทียบจากปีก่อน ตามลำดับ เนื่องจากราคาก๊าซธรรมชาติสูงกว่าช่วงเดียวกันของปีก่อนตามสถานการณ์ราคาในตลาดโลก